
ŠAKIŲ RAJONO SAVIVALDYBĖS  TARYBA

SPRENDIMAS

DĖL SAVIVALDYBĖS TARYBOS 2007 M. LAPKRIČIO 29 D. SPRENDIMO NR. T-264 PAKEITIMO

2008 m. liepos 24 d. Nr. T-232
Šakiai


Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2000, Nr.91-2832) 11 str. 2 d., savivaldybės tarybos 2005 m. gruodžio 22 d. sprendimu Nr.T-359 patvirtinto Savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašo 4.2 p. ir atsižvelgdama į Mikytų bendruomenės centro 2008 m. liepos 8 d. prašymą, nusprendžia:

1. Pakeisti savivaldybės tarybos 2007 m. lapkričio 29 d. sprendimą Nr. T-264 „Dėl negyvenamųjų pastatų, esančių Lekėčių seniūnijoje, Mikytų kaime, perdavimo laikinai neatlygintinai valdyti ir naudotis“ 1 punkte vietoj žodžio „penkeriems“ įrašant žodį „šešeriems“.


2. Įgalioti Lekėčių vidurinės mokyklos direktorių sudaryti ir pasirašyti susitarimą dėl savivaldybės turto panaudos sutarties Nr. 1D-68, sudarytos 2007 m. gruodžio 3 d., pakeitimo.

